         ROMÂNIA                        
      JUDEŢUL IAŞI                                             

MUNICIPIUL PAŞCANI                                             

   CONSILIUL LOCAL                                                 
HOTĂRÂRE

privind acordarea unor facilităţi pe mijloacele de transport în comun pentru  veterani de razboi, vaduve de razboi, persoane cu handicap grav si accentuat, insotitorii si asistentii  personali  ai  acestora  si   anumite categorii de  pensionari din municipiul Pascani



Consiliul Local al Municipiului Paşcani, judeţul Iaşi;


La initiativa viceprimarului municipiului   Pascani ;



Având în vedere referatul nr.  3513  din 27.02.2009 întocmit de Serviciul Comunitar de Asistenţă Socială, Protecţie Socială şi Autoritate tutelară şi Serviciul Financiar Buget - Contabilitate din cadrul Primăriei municipiului Paşcani;



Având în vedere prevederile art. 8 din Legea nr.47/2006 privind sistemul naţional de asistenţă socială;

În conformitate cu prevederile art. 49 lit. e) şi g), art.51 şi art. 52 din H.G. nr.1149/2002 pentru aprobarea Normelor metodologice de aplicare a prevederilor Legii nr.116/2002 privind prevenirea şi combaterea marginalizării sociale; 



                    În conformitate cu prevederile art.6 lit. e) şi art.23 din Legea nr.448/2006 privind protecţia şi promovarea drepturilor persoanelor cu handicap, republicată.


Având în vedere art. 16 lit. b) din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată;

În conformitate cu prevederile art. 36 alin.(1), alin (2) lit. a) şi d), alin.(6) lit. a), punctele 1 şi 2 din Legea nr. 215/2001 privind administraţia publică locală, republicată, cu modificările si completările ulterioare;



În temeiul art.45 alin.(1) din Legea nr.215/2001, privind administraţia publică locală, republicată,  cu modificarile si completarile ulterioare,




HOTĂRĂŞTE:
Art.1 (1)Se înfiinţeaza tipul de abonament pe mijloacele de transport în comun -cu tarif social- cu valoarea de 25 RON/luna.
    (2) Beneficiarii acestor abonamente vor fi  categoriile de persoane care au stabilit, prin lege, dreptul de a beneficia de gratuitate pe transportul în comun   (veterani de razboi, vaduve de razboi, persoane cu handicap grav si accentuat, insotitorii si asistentii  personali  ai  acestora),  domiciliaţi in localităţile componente ale muncipiului Paşcani , care adreseaza o solicitare în scris, servicii care se executa de către RAGCL Paşcani
Art.2 ( 1)Stabilirea dreptului de a beneficia de gratuitate pe transportul în comun pe raza municipiului Pascani este facută de personalul Serviciului Comunitar de Asistenta Sociala, Protectie Sociala si Autoritate Tutelara din cadrul Primariei municipiului Pascani dupa verificarea actelor depuse în sprijinul obţinerii acestui drept.

(2)Beneficiarul de gratuitate va depune o cerere scrisa, prin care solicita acest drept, insotita de copii xerox după actele care pot dovedi acordarea acestui drept.

(3)Pe baza acestor actelor se va elibera o legitimatie de calatorie,  conform unui model agreat de toate parţile implicate.

(4)Eliberarea legitimatiilor initiale va fi efectuată la sediul Serviciului Comunitar de Asistenta Sociala, Protectie Sociala si Autoritate Tutelara, avand ca semn distinctiv stampila Primariei municipiului Pascani.

(5)Termenul de valabilitate va fi de sase luni, după care, prelungirea acestuia se va face prin vizarea la sediul R.A.G.C.L. Pascani, pe baza listei trimise de către serviciul Primariei, în primele cinci zile de la expirarea termenului de valabilitate.

(6)După aceasta data, prelungirea vizei se va face la sediul Serviciului Comunitar de Asistenta Sociala, Protectie Sociala si Autoritate Tutelara din cadrul Primariei municipiului Pascani.

(7)Confirmarea acordarii prelungirii vizei la aceste centre, se va face prin semnarea pe borderoul transmis centrului şi prin completarea cu datele de identificare ale celui care solicita viza. Borderoul se va depune în original la Primaria Pascani, fiind baza pentru plata către furnizorul de servicii, copia cu semnături fiind păstrată la sediul R.A.G.C.L Pascani.
(8)În cazul pierderii sau a furtului acestor legitimatii, eliberarea altor duplicate se va face numai după publicarea anuntului de anulare într-un ziar local.

  Art.3 Înlocuirea legitimatiilor sau abonamentelor eliberate de Serviciul Comunitar de Asistenta Sociala, Protectie Sociala si Autoritate Tutelara din cadrul Primariei municipiului Pascani,  pâna la intrarea în vigoare a prezentei hotarâri, se va face treptat, pe o perioada de trei luni.
            Art.4 Fondurile necesare pentru acoperirea cheltuielilor vor fi suportate din bugetul Consiliului local, din fondurile prevăzute ca subvenţii, capitolul 68 - “Asistenta Sociala”.
            Art.5 Legitimatia de transport -cu tarif social- este personala, are fotografie şi nu se poate transmite altei persoane, încălcarea acestei dispoziţii ducând la posibilitatea de a pierde dreptul de transport gratuit pe raza municipiului Pascani.

            Art.6 Un solicitant al prevederilor acestei hotarâri, care îndeplineşte ambele conditii prevăzute la art.1, poate beneficia doar de un singur abonament.

            Art.7 Personalul de control pe mijloacele de transport în comun va atentiona întai persoanele beneficiare de prevederile acestei hotarari,  de faptul ca nu sunt în termenul de valabilitate a legitimatiei, prin inscrierea pe legitimatia de calatorie a datei şi numelui persoanei care a facut controlul. La un al doilea control, dacă nu s-a procedat la remedierea situatiei, vor ridica legitimatia şi o vor depune pe baza de proces-verbal la sediul biroului, motivand ridicarea acesteia.

            Art.8 Se va verifica prin sondaj, prin anchete sociale, dacă modul de acordare şi utilizare al acestor legitimatii este corect.

 Art. 9 Se aprobă 2 călătorii/ lună dus-întors gratuite cu mijloacele de transport în comun, pensionarilor al căror  venit este de pana in 400 lei, domiciliaţi in localităţile componente  muncipiului Paşcani, servicii care se executa de către RAGCL Paşcani.

 Art.10 Consiliul de administraţie al RAGCL, Serviciul Buget, Financiar, Contabilitate şi Serviciul Comunitar de Asistenţă Socială, Protecţie Socială şi Autoritate Tutelară din cadrul Primăriei municipiului Paşcani vor duce la îndeplinire prevederile prezentei hotărâri.


Art.11 Serviciul administraţie publică locală, va comunica în copie prezenta hotărâre:

· Instituţiei Prefectului judeţului Iaşi;
· Primarului municipiului Paşcani;

· Viceprimarului municipiului Pascani;

· Serviciului Financiar -Contabilitate;

· Serviciului Comunitar de Asistenţă Socială, Protecţie Socială şi Autoritate Tutelară;

· RAGCL Paşcani;

· Mass-media.

